turjo4nis/wikipedia-bn-dump-20250701 huggingface dataset:
রবি রত্নায়েকে

যোসেফ রবীন্দ্রন রবি রত্নায়েকে (; জন্ম: ২ মে, ১৯৬০) কলম্বোয় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। ১৯৮২ থেকে ১৯৯০ সালের মধ্যে শ্রীলঙ্কা ক্রিকেট দলে প্রতিনিধিত্ব করেন। দলে তিনি মূলতঃ ডানহাতি মিডিয়াম পেসার ছিলেন। এছাড়াও বামহাতে ব্যাটিংয়ে পারদর্শীতা দেখান রবি রত্নায়েকে।

ক্রিকেইনফো’র লেখক যোহন জয়াসেকেরা তাকে পেসে সজীবতা আনয়ণকারী ও বলকে যথোপযুক্ত পরিবেশে ঘূর্ণায়মানের উপযোগী হিসেবে মূল্যায়ণসহ প্রতিযোগিতাপূর্ণ ব্যাটসম্যানরূপে মন্তব্য করেন। তৎকালীন অধিনায়ক অর্জুনা রানাতুঙ্গা’র সহকারী হিসেবে কাজ করেন তিনি।

প্রারম্ভিক জীবন 
ক্যান্ডির ট্রিনিটি কলেজে পড়াশোনা করেন রবি। ১৯৮০-৮১ মৌসুমে তামিলনাড়ুর অনূর্ধ্ব-২৫ দলের বিপক্ষে প্রথম-শ্রেণীর ক্রিকেটে খেলার জন্য শ্রীলঙ্কা অনূর্ধ্ব-২৫ দলের সদস্য হিসেবে আত্মপ্রকাশ করেন। অশান্ত ডিমেলের সাথে বোলিং উদ্বোধনে নেমে তিন উইকেট দখল করেন তিনি। এরপর শ্রীলঙ্কার দল নির্বাচকমণ্ডলীর নজর কাড়েন ও ১৯৮১ সালে ইংল্যান্ড সফরের জন্য মনোনীত হন। এ সফরের ১৫ খেলার ছয়টিতে অংশ নেন ও ৯ উইকেট পান। তন্মধ্যে সাসেক্সের বিপক্ষে ৫ উইকেট তুলে নেন।

টেস্ট ক্রিকেট 
ফেব্রুয়ারি, ১৯৮২ সালে শ্রীলঙ্কা তাদের ক্রিকেট ইতিহাসের প্রথম টেস্টে অংশ নেয়। ইংল্যান্ডের বিপক্ষে অনুষ্ঠিত অভিষেক টেস্টে শ্রীলঙ্কার প্রথম একাদশে ঠাঁই হয়নি তার। সিরিজ শেষে এ প্রসঙ্গে উইজডেন মন্তব্য করে যে, তাদের অধিনায়ক অসামঞ্জস্যপূর্ণ বোলিং আক্রমণ নিয়ে মাঠে নামেন। দলে কেবলমাত্র অশান্ত ডিমেলই মিডিয়াম পেসার ছিলেন। তবে, শ্রীলঙ্কা বোর্ড সভাপতি একাদশের পক্ষে অংশ নিয়ে ১২০ রানের বিনিময়ে ৫ উইকেট লাভ করেন তিনি।

পরের মাসে শ্রীলঙ্কা দল পাকিস্তান সফর করে। সেখানে তিনি প্রথম ও তৃতীয় টেস্ট এবং ওডিআই সিরিজের সবকটিতেই অংশ নেন। উইজডেনের মতে, রত্নায়েকে সফরে আশানুরূপ উন্নতি ঘটিয়েছেন। তবে দলের প্রধান তিন বোলারের কাছ থেকে তেমন সহায়তা পাননি। লাহোরে অনুষ্ঠিত চূড়ান্ত টেস্টে শ্রীলঙ্কার ৭ উইকেটের মধ্যে তিনি তিন উইকেট পান। ঐ টেস্টে শ্রীলঙ্কা ইনিংস ও ১২০ রানে পরাজিত হয়। দ্বিতীয় ওডিআইয়ে জহির আব্বাসের উইকেট নেন যাতে শ্রীলঙ্কা স্কোরিং রেটে জয় পায়।

শিয়ালকোটের জিন্নাহ স্টেডিয়ামে পাকিস্তানের বিরুদ্ধে নিজস্ব সেরা বোলিং ৮/৮৩ গড়েন যা একসময় শ্রীলঙ্কান টেস্ট রেকর্ড হিসেবে চিহ্নিত হয়েছিল।

অবসর 
১৯৮৯-৯০ মৌসুম শেষে মাত্র ত্রিশ বছর বয়সে আন্তর্জাতিক ক্রিকেট থেকে অবসর নেন তিনি। এর পরপরই অস্ট্রেলিয়ার পার্থে অভিবাসিত হন ও গ্রেড ক্রিকেটে অংশ নেন। পরবর্তীতে পরিবারসহ মেলবোর্নে চলে যান ও প্যাকেজিং কোম্পানি আমকোরে চাকরি নেন। ব্যক্তিগত জীবনে বিবাহিত তিনি। বর্তমানে ভিক্টোরিয়ার রোভিলে স্ত্রী ও দুই সন্তানসহ অস্ট্রেলীয় নাগরিকত্ব নিয়ে স্থায়ীভাবে বসবাস করছেন রত্নায়েকে।

পরিসংখ্যান 
 টেস্টে ৫-উইকেট লাভ

ওডিআইয়ে ম্যান অব দ্য ম্যাচ

তথ্যসূত্র

আরও দেখুন 
 রুমেশ রত্নায়েকে
 বান্দুলা ওয়ার্নাপুরা
 সোমাচন্দ্র ডি সিলভা
 শ্রীলঙ্কা জাতীয় ক্রিকেট দলের অধিনায়কদের তালিকা

বহিঃসংযোগ 
 
 

১৯৬০-এ জন্ম
জীবিত ব্যক্তি
১৯৮৭ ক্রিকেট বিশ্বকাপের ক্রিকেটার
কন্দুরাতার ক্রিকেটার
নন্দেস্ক্রিপ্টস ক্রিকেট ক্লাবের ক্রিকেটার
লিঙ্কনশায়ারের ক্রিকেটার
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
শ্রীলঙ্কা জাতীয় ক্রিকেট দলের অধিনায়ক
শ্রীলঙ্কার একদিনের আন্তর্জাতিক ক্রিকেটার
কলম্বো থেকে আগত ক্রিকেটার
অস্ট্রেলিয়ায় শ্রীলঙ্কান অভিবাসী
সিংহলি ব্যক্তি
অস্ট্রেলীয় ক্রিকেটার
নাগরিকত্ব হারানো ব্যক্তি
২০শ শতাব্দীর অস্ট্রেলীয় পুরুষ ক্রীড়াবিদ
ক্রিস-ক্রস এ্যালগোরিদম

ক্রিস-ক্রস এ্যালগোরিদম গাণিতিক সমস্যা সমাধানের জন্য লিনিয়ার প্রোগ্রামিং-এ ব্যবহৃত্ একটি পদ্ধতি।

ইতিহাস 
ক্রিস-ক্রস এ্যালগোরিদম টামাস টার্লাকি এবং ঝি-মিন কর্তৃক পৃথকভাবে প্রকাশিত হয়; তবে এই এ্যালগোরিদিমটি অন্যান্য আরো কয়েকজন গবেষকের অপ্রকাশিত প্রতিবেদনেও উল্লেখ ছিলো।

আরও দেখুন 
 জ্যাক এডমুন্ডস

টীকা

তথ্যসূত্র

বহিঃসংযোগ 
 Komei Fukuda (ETH Zentrum, Zurich) with publications
 Tamás Terlaky  (Lehigh University) with publications 

কম্পিউটার বিজ্ঞান
লিনিয়ার প্রোগ্রামিং
সমবায়িক অ্যালগোরিদম
সমবায়িক কাম্যতমকরণ
জ্যামিতিক কলনবিধি
রৈখিক কাম্যতমকরণ
কাম্যতমকারী অ্যালগোরিদম ও পদ্ধতি
কিস নীতি

কিস নীতি (KISS এর পূর্নরূপ হচ্ছে "Keep it simple, stupid (এটাকে সরল রাখো, গর্দভ)", ১৯৬০ সালে যুক্তরাষ্টের নৌবাহিনী কর্তৃক অনুসরণকৃত নীতি।  কিস নীতির ধারাভাষ্য হচ্ছে কোন কাজকে জটিল না করে সরল করে করাটাই সেরা মাধ্যম; তাই নকশা প্রণয়নে সরলতাকেই লক্ষ্য করতে হবে এবং সকল অপ্রয়োজনীয় জটিলতা পরিহার করতে হবে। এয়ারক্রাফট প্রকৌশলী কেলি জনসন (১৯১০-১৯৯০) এই শব্দগুচ্ছ প্রথম ব্যবহার করেন। ১৯৭০ সালের দিকে কিস নীতি ব্যবহার জনপ্রিয়তা অর্জন করে। অবশ্য এই শব্দগুচ্ছকে ভিন্ন ভিন্ন উপায়ে বলা হয়। যেমন  "keep it short and simple (খাটো এবং সরল রাখো)", "keep it simple and straightforward (সরল এবং সোজা রাখো)" এবং "keep it small and simple (ছোট এবং সরল রাখো)"। বাংলা ভাষায় কিস প্রিনসিপ্যাল বা চুমু নীতি শব্দ গুচ্ছের ব্যবহার নেই।

উৎস
লকহেড স্কাঙ্ক ওয়ার্কসের প্রধান প্রকৌশলী কেলি জনসনকে এই সংক্ষেপ নাম প্রচলক হিসেবে দাবী করা হয়। দশক ব্যাপী এটা "Keep it simple, stupid" হিসেবে ব্যবহার করা হয়, জনসন কমা বাদ দিয়ে "Keep it simple stupid" লেখা শুরু করেন। এবং পরবর্তীতে অনেক লেখক এই রীতি মেনে চলেন। এখানে কোন অর্থেই একজন প্রকৌশলীকে স্টুপিড বা গর্দভ বোঝানো হয়নি। স্টুপিড দ্বারা একজনের চিন্তাশক্তি আঁটকে যাওয়া এবং সেখান থেকে বের হয়ে আসার মধ্যকার সম্পর্ককে বোঝানো হয়েছে। যুক্তরাষ্ট্রের বিমান বাহিনী এবং সফটওয়্যার উন্নয়ন সংস্থাগুলোতেও এই শব্দ গুচ্ছ ব্যবহৃত হয়।

তথ্যসূত্র

নীতি
সরল জীবনযাপন
নকশা প্রণয়ন
ঐতরেয় ব্রাহ্মণ

ঐতরেয় ব্রাহ্মণ () হল ঋগ্বেদের শকল শাখার একটি ব্রাহ্মণ। প্রথা অনুসারে, এটির মন্ত্রদ্রষ্টা হলেন মহীদাস ঐতরেয়। ঐতরেয় ব্রাহ্মণ ৫টি পঞ্চিকায় এবং পঞ্চিকাগুলি মোট ৪০টি অধ্যায়ে বিভক্ত।

পাদটীকা 

ব্রাহ্মণ (হিন্দুশাস্ত্র)
রাষ্ট্র অনুযায়ী বৃহত্তম শহর ও দ্বিতীয় বৃহত্তম শহরের তালিকা

এই নিবন্ধে জনসংখ্যা অনুযায়ী প্রত্যেক রাষ্ট্রের বৃহত্তম ও দ্বিতীয় বৃহত্তম শহরের তালিকা উপস্থাপন করা হয়েছে। রাজ্যাংশ বা পরাধীন অঞ্চলের নামের সামনেই প্রথম বন্ধনীতে রাষ্ট্রের নাম উল্লেখ করা আছে।

রাজধানী শহরসমূহ গাঢ় লেখাতে আছে।

টীকা

আরও দেখুন
 জাতীয় রাজধানীর তালিকা

তথ্যসূত্র

শহরের তালিকা
 
 
শহর
 
বৃহত্তম শহর ও দ্বিতীয় বৃহত্তম শহর
দেশ অনুযায়ী তালিকা
ভূগোলবিদদের তালিকা

এই ভূগোলবিদদের তালিকা তৈরি করা হয়েছে তাদের নামের আদ্যাক্ষর অনুসারে (বর্ণানুক্রমে)।

অ

আ 
 আবু রায়হান আল বিরুনি (পার্সিয়া, ৯৭৩-১০৪৮)
 আল-কিন্দি (৮০১-৮৭৩)
 আল খোয়ারিজমি (৭৮০-৮৫০)
 আলফ্রেড রাসেল ওয়ালেস
 আলেকজান্ডার ফন হুমবোল্‌ড্‌ট্ (জার্মানি, ১৭৬৯-১৮৫৯)
 আহমেদ ইবনে ফাদলান (১০ম শতাব্দী)

ই 
 ইবন বতুতা (মরোক্কো, ১৩০৪-১৩৬৯)
 ইবনে রুশদ (মুসলিম স্পেন, ১১২৬-১১৯৮)
 ইবনে সিনা (পার্সিয়া, ৯৮০-১০৩৭)
 ইয়াকুবী (মৃত্যুঃ ৮৯৭ খ্রিষ্টাব্দ)

ঈ

উ 
 উইলবার জিলিন্সকি (যুক্তরাষ্ট্র, জন্মঃ ১৯২১)

ঊ

ঋ

এ 
 এডওয়ার্ড উলম্যান
 এবারহার্ড অগাস্ট উইলহেল্ম ফন জিমারম্যান
 এরাতোস্থেনেস (গ্রিস, ২৭৬–১৯৪ খ্রিস্টপূর্ব)

ঐ

ও

ঔ

ক 
 কার্ল বার্নহার্ড জপরিট্জ

খ

গ

ঘ

ঙ

চ 
 চেং হো

ছ

জ 
 জু জিয়াকি
 জেমস রেনেল

ঝ

ঞ

ট 
 টলেমি (রোমান মিশর, খ্রি. ৮৫ - ১৬৫)

ঠ

ড

ঢ

ত

থ

দ

ধ

ন 
 নাওমাশা ইয়ামাসাকি

প 
 পিটার ক্রপটকিন
 পল ভিডাল ডি লা ব্লাস (ফ্রান্স, ১৮৪৫–১৯১৮)

ফ

ব

ভ 
 ভ্যাসিলে ডুকোচেভ

ম 
 মার্কো পোলো
 মাহমুদ আল কাশগরি (১০০৫-১১০২)
 মেগাস্থিনিস

য

র

ল

শ

ষ

স

হ

আরও দেখুন 
 মানচিত্রাঙ্কনবিদদের তালিকা;
 গ্রীক-রোমান ভূগোলবিদদের তালিকা;
 মুসলমান ভুগোলবিদদের তালিকা;
 রাশিয়ান ভূগোলবিদ।

ভূগোলবিদ
কিনাবালু পর্বত

কিনাবালু পর্বত () দক্ষিণ-পূর্ব এশিয়ার বোর্নিও দ্বীপে অবস্থিত একটি বিশিষ্ট পর্বত। পূর্ব মালয়েশিয়ার সাবাহ প্রদেশে এটির অবস্থান। এই পর্বত ও আশপাশের এলাকা নিয়ে সংরক্ষিত কিনাবালু পার্ক একটি বিশ্ব ঐতিহ্যবাহী স্থান। কিনাবালু বোর্নিও দ্বীপের ক্রোকার পর্বতশ্রেনীর সর্বোচ্চ শৃঙ্গ, মালয় দ্বীপপুঞ্জের সর্বোচ্চ পর্বত এবং মালয়েশিয়ায় সর্বোচ্চ পর্বত। এছাড়াও চূড়ার বিশিষ্টতার বিচারে মাউন্ট কিনাবালু পৃথিবীর ২০তম বিশিষ্ট পর্বত।

১৯৯৭ সালে কৃত্রিম উপগ্রহ প্রযুক্তি ব্যবহার করে করা নতুন একটি জরিপে সমুদ্রপৃষ্ঠ থেকে এর চূড়ার উচ্চতা নির্ণয় করা হয় ৪,০৯৫ মিটার (১৩,৪৩৫ ফুট), যা পূর্বতন ধারণাকৃত এবং এযাবৎ প্রকাশিত উচ্চতা ৪,১০১ মিটার (১৩,৪৫৫ ফুট) থেকে প্রায় ৬ মিটার (২০ ফুট) কম।

তথ্যসূত্র 

মালয়েশিয়া
পবিত্র পর্বত
মাইক শ্রিম্পটন

মাইকেল জন ফ্রড শ্রিম্পটন (; জন্ম: ২৩ জুন, ১৯৪০ - মৃত্যু: ১৩ জুন, ২০১৫) মানাওয়াতু এলাকার ফিল্ডিংয়ে জন্মগ্রহণকারী নিউজিল্যান্ডের আন্তর্জাতিক ক্রিকেটার ও কোচ ছিলেন। ১৯৬৩ থেকে ১৯৭৪ সাল পর্যন্ত নিউজিল্যান্ড দলের পক্ষে টেস্ট ক্রিকেটে অংশগ্রহণ করেন। 

ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস ও নর্দার্ন ডিস্ট্রিক্টস দলের প্রতিনিধিত্ব করেন। মাঝারিসারির ব্যাটসম্যান ও লেগ স্পিনার ছিলেন মাইক শ্রিম্পটন।

প্রারম্ভিক জীবন 
১৯৬১-৬২ মৌসুমে প্রথম-শ্রেণীর ক্রিকেটে সেন্ট্রাল ডিস্ট্রিক্টস দলের পক্ষে অভিষেক ঘটে তার। ঐ মৌসুমের শেষ খেলায় ১১৯ রান তোলেন ও ক্যান্টারবারি দলের বিপক্ষে দলকে ড্রয়ের পথে নিয়ে যান। পরের খেলায় ১৯৬২-৬৩ মৌসুমে একই দলের বিপক্ষে ১৫০ রান তোলেন যা তার ব্যক্তিগত সর্বোচ্চ। এ দলের পক্ষে ১৯৭৯-৮০ মৌসুম খেলেন। মাঝখানে ১৯৭৪-৭৫ মৌসুমে নর্দার্ন ডিস্ট্রিক্টস দলের পক্ষে ঘরোয়া ক্রিকেটে অংশ নেন। প্রথম-শ্রেণীর ক্রিকেটে ১৮ বছর খেলেন। ১২২ খেলায় ৫,৮১২ রান ও ৮১ উইকেট লাভ করেন শ্রিম্পটন।

খেলোয়াড়ী জীবন 
নিউজিল্যান্ড দলের পক্ষে ১০ টেস্টে অংশগ্রহণ করলেও নিজেকে দলের অপরিহার্য অংশ হিসেবে তুলে ধরতে পারেননি তিনি। সমগ্র খেলোয়াড়ী জীবনে তিনি মাত্র ২৬৫ রান সংগ্রহ করেন। পাশাপাশি ৫ উইকেট পান। ১৯৬২-৬৩ মৌসুমে ইংল্যান্ডের বিপক্ষে দ্বিতীয় ও তৃতীয় টেস্ট খেলার জন্য নির্বাচিত হন। ডেভিড শেপার্ড তাকে লড়াকু ও মনোযোগী সেরা উদীয়মান ক্রিকেটার হিসেবে চিহ্নিত করেন। ১৯৬৩-৬৪ মৌসুমে দক্ষিণ আফ্রিকার বিপক্ষে জোড়া শূন্য রান পান। কিন্তু ১৯৬৪-৬৫ মৌসুমে ঘরোয়া ক্রিকেটে সফলকাম হলেও পাকিস্তান কিংবা ভারত সফরের জন্য মনোনীত হননি।

১৯৬৫-৬৬ মৌসুমে ইংল্যান্ডের বিপক্ষে তিন টেস্টে ব্যাটিং উদ্বোধনে নামেন কিন্তু মাত্র ৬৮ রান সংগ্রহ করতে সক্ষম হন। ১৯৭০-৭১ মৌসুমের ঘরোয়া ক্রিকেটে ২৩.৫৮ গড়ে ২৮৩ রান ও ২৮.১১ গড়ে ৯ উইকেট লাভ করেন। ফলশ্রুতিতে ইংল্যান্ডের বিপক্ষে দুই টেস্টে অংশ নেন। তার কার্যকরী গুগলিতে প্রথম টেস্টের প্রথম ইনিংসে ব্যাসিল ডি’অলিভেইরা ও রে ইলিংওয়ার্থের উইকেটসহ নিজস্ব সেরা টেস্ট বোলিং পরিসংখ্যান ৩/৩৫ পান। দ্বিতীয় টেস্টের ৪র্থ উইকেটে মার্ক বার্জেসের সাথে অসাধারণ ক্রীড়াশৈলী প্রদর্শন করে ১৪১ রানের জুটি গড়েন।

কোচিং 
নিউজিল্যান্ড জাতীয় মহিলা ক্রিকেট দলের কোচ হিসেবে দায়িত্বভার পালন করেন। তার সঠিক নির্দেশনার প্রেক্ষিতে নিউজিল্যান্ড মহিলা দল ২০০০ সালের মহিলা ক্রিকেট বিশ্বকাপের শিরোপা জয় করে। পরবর্তীতে হেস্টিংসের কর্নওয়াল ক্রিকেট ক্লাবের প্রধান কোচ ও সেন্ট্রাল ডিস্ট্রিক্টস হিন্ডস দলের কোচের দায়িত্ব পালন করেন শ্রিম্পটন।

২০০৭ সালে নিউজিল্যান্ড ক্রিকেটে অসামান্য ভূমিকা রাখায় বার্ট সাটক্লিফ পদকে ভূষিত হন। ৭৪ বছর বয়সে ১৩ জুন, ২০১৫ তারিখে হ্যাস্টিংসে মাইক শ্রিম্পটনের দেহাবসান ঘটে।

তথ্যসূত্র

আরও দেখুন 
 মাইক প্রোক্টর
 ব্যাসিল ডি’অলিভেইরা
 নিউজিল্যান্ড জাতীয় ক্রিকেট দল
 টেস্ট ও প্রথম-শ্রেণীর ক্রিকেটে জোড়া শূন্য রান

বহিঃসংযোগ 
 
 

১৯৪০-এ জন্ম
২০১৫-এ মৃত্যু
ইন্টারন্যাশনাল ক্যাভেলিয়ার্সের ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নর্দার্ন ডিস্ট্রিক্টসের ক্রিকেটার
সেন্ট্রাল ডিস্ট্রিক্টসের ক্রিকেটার
হক’স বে’র ক্রিকেটার
নিউজিল্যান্ডীয় ক্রিকেট কোচ
ওয়াইকাতো বিশ্ববিদ্যালয়ের প্রাক্তন শিক্ষার্থী
নর্থ আইল্যান্ডের ক্রিকেটার
শাহ আব্দুল্লাহ কিরমানী

শাহ আব্দুল্লাহ কিরমানী (১৩দশ শতক) ছিলেন মধ্যযুগে ভারতীয় উপমহাদেশের বাংলা অঞ্চলের একজন প্রখ্যাত সুফী সাধক। ভারতের পশ্চিমবঙ্গের বীরভূম জেলায় খুস্তিগিরি নামক স্থানে তার সমাধি অবস্থিত।

বিতর্ক 
কারো কারো মতে, তিনি পারস্যের কিরমান শহর থেকে শিশুকালে ভারতবর্ষে এসে বিভিন্ন স্থান পরিভ্রমণ করে পাটনার শাহ আরজানীর শিষ্যত্ব গ্রহণ করেন এবং তার নির্দেশেই বাংলায় এসে বসবাস শুরু করেন।

আবার কারো কারো মতে, তিনি জন্মসূত্রে বাঙালি এবং আজমীর শরীফের প্রখ্যাত সুফিসাধক খাজা মইনুদ্দিন চিশতীর শিষ্য ছিলেন।

আরও দেখুন 
 বাংলাদেশের সুফিদের তালিকা

তথ্যসূত্র

বহিঃসংযোগ 
 শাহ আব্দুল্লাহ কিরমানী - বাংলাপিডিয়ায় প্রাপ্ত নিবন্ধ।

সুফি
ভারতের সুফি
ভারতে ইসলাম প্রচারক
হাবিবুর রহমান মিলন

হাবিবুর রহমান মিলন (জন্ম:  ২৩ জানুয়ারি, ১৯৩৯ - মুত্যু:  ১৩ জুন, ২০১৫) বাংলাদেশের বিশিষ্ট সাংবাদিক। সাংবাদিকতায় বিশেষ অবদানের জন্য তিনি ২০১২ সালের একুশে পদকে ভূষিত হন।  হাবিবুর রহমান মিলন সর্বশেষ  বাংলাদেশ প্রেস ইনস্টিটিউটের চেয়ারম্যান ও দৈনিক ইত্তেফাকের উপদেষ্টা সম্পাদক ছিলেন। সন্ধানী ছদ্মনামে দৈনিক ইত্তেফাকে তার নিয়মিত কলাম ছিলো ‘ঘরে-বাইরে’।  তিনি জাতীয় প্রেস ক্লাবের প্রবীণ সদস্য ছিলেন।

জন্ম ও শিক্ষাজীবন 
হাবিবুর রহমান মিলনের জন্ম ১৯৩৯ সালের ২৩ জানুয়ারি ব্রাহ্মণবাড়িয়ায়।   হাবিবুর রহমান মিলনের এক ছেলে পাঁচ মেয়ে।

কর্মজীবন 
হাবিবুর রহমান মিলনের সাংবাদিকতা জীবনের শুরু ১৯৬৩ সালে। তিনি কর্ম জীবন শুরু করেন দৈনিক সংবাদে যোগ দেওয়ার মধ্য দিয়ে। এক দুর্ঘটনায় তার বড় ভাই দৈনিক ইত্তেফাকের সহকারী সম্পাদক আহমেদুর রহমানের মৃত্যুর পর তিনি সহকারী সম্পাদক হিসেবে একই পত্রিকায় যোগ দেন।  ভিমরুল ছদ্মনামে তার কলাম সে সময় যথেষ্ট পাঠকপ্রিয় ছিল।

পুরস্কার ও সম্মাননা 
জাতির জনক পুরস্কার
শহীদ সোহরাওয়ার্দী পুরস্কার
বিএফইউজে পুরস্কার
ব্যারিস্টার এ রসুল স্বর্ণপদক
 একুশে পদক, (২০১২)

মৃত্যু
হাবিবুর রহমান মিলন ২০১৫ সালের ১৩ জুন বাংলাদেশ সময় রাত ৩টায় ঢাকার ল্যাব এইড হাসপাতালে চিকিৎসাধীন অবস্থায় মারা যান। মৃত্যুকালে তার বয়স হয়েছিল ৭৮ বছর।

তথ্যসূত্র 

১৯৩৯-এ জন্ম
২০১৫-এ মৃত্যু
বাংলাদেশী সাংবাদিক
একুশে পদক বিজয়ী
১৯৩৫-এ জন্ম
মিরপুর শহীদ বুদ্ধিজীবী কবরস্থানে সমাধিস্থ
আব্দুল হামিদ মসজিদ

আব্দুল হামিদ মসজিদ বাংলাদেশের নারায়ণগঞ্জ জেলার সোনারগাঁও উপজেলার গোয়ালদি নামক স্থানে অবস্থিত,  এটি ১৭ শতকের স্থাপিত হয় এবং বর্তমানে জামে মসজিদ হিসাবে ব্যবহৃত হচ্ছে।

বর্ণনা 
মসজিদটি এক গম্বুজ বিশিষ্ট বর্গাকৃতিতে তৈরি এবং চার কোণে অষ্টকোণাকৃতির চারটি মিনার রয়েছে। এটি মুঘল স্থাপত্য কৌশলে নির্মিত। মসজিদটি ভেতরের দিকে ৫.০২ বর্গমিটার এবং বাহিরে ৬.৭৫ বর্গমিটার বিশিষ্ট। পূর্ব দিকে তিনটি প্রবেশ পথ রয়েছে যাদের মধ্যে মধ্যভাগের প্রবেশ পথটি তুলনামূলখভাবে বৃহত্; এছাড়াও উত্তর এবং দক্ষিণ দিকে একটি করে প্রবেশ পথ রয়েছে।

তথ্যসূত্র

আরও দেখুন 
 বাংলাদেশের মসজিদের তালিকা
 ঢাকা বিভাগের মসজিদের তালিকা

বহিঃসংযোগ 
 'আব্দুল হামিদ মসজিদ' - বাংলাপিডিয়ায় প্রাপ্ত নিবন্ধ।

নারায়ণগঞ্জ জেলার মসজিদ
খাদ্য ও কৃষি সংস্থা

খাদ্য ও কৃষি সংস্থা (FAO) জাতিসংঘের একটি সংস্থা, যা ক্ষুধাকে জয় করার আন্তর্জাতিক প্রচেষ্টা‍য় নেতৃত্ব দেয়। উভয় উন্নত ও উন্নয়নশীল দেশের জন্য, এফএও একটি নিরপেক্ষ ফোরাম হিসেবে কাজ করে যেখানে সমস্ত জাতি সমান হয়ে নীতিমালা আলোচনা করে। এফএও জ্ঞান এবং তথ্যের একটি উৎস হিসেবে কাজ করে, এবং উন্নয়নশীল দেশগুলোকে কৃষির আধুনিকায়ন, উন্নত বন এবং মৎস্য চর্চায় সাহায্য করে সকলের জন্য পুষ্টি এবং খাদ্য নিরাপত্তা নিশ্চিত করে। এর ল্যাটিন নীতিবাক্য, fiat panis, যার অনুবাদ "রুটি হোক"। ২০১৩ সালের ৮ আগস্ট পর্যন্ত, এফএও-এর ১৯৪টি সদস্য রাষ্ট্র আছে, ইউরোপীয় ইউনিয়ন (একটি "সদস্য সংস্থা") সহ, এবং ফারো দ্বীপপুঞ্জ এবং টোকেলাউ সহযোগী সদস্য হিসেবে আছে।

মহাপরিচালক
২০১৯ সালের ১ আগস্ট ড. কু ডংগিউ (Qu Dongyu) ৯ম মহাপরিচালক হিসেবে নিযুক্ত হন এবং ২০২৩ সালের ২ জুলাই তিনি আগামী ৪ বছরের জন্য পুনরায় মহাপরিচালক হিসেবে নিযুক্ত হন।

আরও দেখুন 
 খাদ্য নিরাপত্তা

তথ্যসূত্র

বহিঃসংযোগ
 

জাতিসংঘের বিশেষায়িত সংস্থা
কৃষি সংস্থা
জাতিসংঘ উন্নয়ন গ্রুপ
জাতিসংঘের অর্থনৈতিক ও সামাজিক পরিষদ
পরিবেশবাদী সংগঠন
খাদ্য নিরাপত্তা
১৯৪৫-এ প্রতিষ্ঠিত

ক্ষুধা নিরসন সংস্থা
খাদ্য রাজনীতি
বিশ্ব বনবিজ্ঞান
১৯৪৫-এ প্রতিষ্ঠিত সংগঠন
জাতিসংঘ অর্থনৈতিক ও সামাজিক পরিষদ

জাতিসংঘ অর্থনৈতিক ও সামাজিক পরিষদ (ECOSOC; ইংরেজি United Nations Economic and Social Council) জাতিসংঘের একটি প্রধান অঙ্গসংস্থা। এটা অর্থনৈতিক, সামাজিক ও সংশ্লিষ্ট কাজের জন্য ১৪টি জাতিসংঘের বিশেষায়িত সংস্থা, তাদের কার্যকরী কমিশন এবং পাঁচটি আঞ্চলিক কমিশনের মধ্যে সমন্বয়ের কাজ করে। এর ৫৪টি সদস্য রয়েছে; এটি প্রতেক বছরের জুলাই-এ একটি চার সপ্তাহ সময়ের অধিবেশন আয়োজন করে। ১৯৯৮ সাল থেকে এপ্রিলে বিশ্বব্যাংক এবং আন্তর্জাতিক মুদ্রা তহবিল-এর মূল কমিটির সাথে অর্থমন্ত্রীদের বৈঠক হয়ে আসছে।

এটি আন্তর্জাতিক অর্থনৈতিক ও সামাজিক বিষয় নিয়ে আলোচনা করার জন্য এবং সদস্য রাষ্ট্রদের এবং জাতিসংঘ ব্যবস্থায় নীতি সুপারিশ প্রণয়ন জন্য কেন্দ্রীয় আলোচনামন্ডল হিসেবে কাজ করে। কয়েকটি বেসরকারি সংস্থাকে পরিষদে পরামর্শমূলক মর্যাদা দেওয়া হয়েছে, যাতে তারা জাতিসংঘের কাজ অংশগ্রহণ করতে পারে।

জাতিসংঘ অর্থনৈতিক ও সামাজিক পরিষদের কাজ 
জাতিসংঘের এই পরিষদের কাজ হলো বিশ্বের বিভিন্ন অঞ্চলের দরিদ্র, নিপীড়িত ও পশ্চাৎপদ জাতিসমুহের উন্নয়নের জন্য বিভিন্ন

প্রকার আর্থসামাজিক-সাংস্কৃতিক কর্মসূচি গ্রহণ করা এবং তা বাস্তবায়নের জন্য কাজ করা । এই পরিষদ দারিদ্র্য দূরীকরণে অর্থনৈতিক কার্যক্রম গ্রহণ করে এবং স্বাস্থ্য ও শিক্ষা-বিষয়ক বিভিন্ন কার্যক্রম পরিচালনা করে, এই পরিষদের আওতায় ১৯ টি সংস্থা কাজ করে, সংস্থাগুলো হলো
 IAEA
 ILO
 FAO
 UNESCO
 WHO
 IBRD / WORLD BANK
 IDA
 IFC
 IMF
 ICAO
 UPA
 ITU
 WMO
 IMCO
 GATT
 UNICEF
 UNIHCR
 TAA
 ESCAP

সদস্য রাষ্ট্রসমূহ

আরোও দেখুন 
 আন্তর্জাতিক ন্যায়বিচার আদালত

তথ্যসূত্র

বহিঃসংযোগ 

 United Nations Economic and Social Council
 UN Economic and Social Council – Background
 United Nations Economic and Social Development page
 United Nations Department of Economic and Social Affairs
 Congo – Conference of UN NGO's
 Global Policy Forum – Social and Economic Policy at the UN
 United Nations
 http://www.un.org/french/pubs/chronique/2006/numero1/0106p54.htm "The Group of Eight, ECOSOC and the Constitutional Paradox"

জাতিসংঘের অর্থনৈতিক ও সামাজিক পরিষদ
উন্নয়ন
১৯৪৫-এ প্রতিষ্ঠিত সংগঠন
প্যাট্রিক মরো

প্যাট্রিক অ্যালান মরো, (ইংরেজিতে: Patrick Morrow; জন্ম অক্টোবর ১৮, ১৯৫২) একজন কানাডীয় আলোকচিত্রগ্রাহক এবং পর্বতারোহী। ১৯৮৬ সালে তিনি বিশ্বের প্রথম ব্যক্তি হিসেবে সপ্তশৃঙ্গের প্রত্যেকটির শীর্ষে আরোহণ করেন।

জীবনী
মরো “কানাডিয়ান মাউন্ট এভারেস্ট এক্সপিডিশন” দলের সাথে ১৯৮২ সালে এভারেস্ট পর্বত জয় করেন। ১৯৭৭ থেকে ১৮০৬-এর মধ্যে তিনি বিশ্বের সাত মহাদেশের সাতটি সর্বোচ্চ পর্বতে আরোহণ করেন। মেসনার লিস্ট অনুসারে বিশ্বের সপ্তশৃঙ্গগুলো প্রথম জয়ের কৃতিত্ব প্যাট্রিক মরোর। তবে রিচার্ড বেস হলেন বেস লিস্ট অনুসারে বিশ্বের সপ্তশৃঙ্গগুলোর প্রথম আরোহণকারী। প্যাট্রিক মরো মেসনার এবং বেস, দুই তালিকাতেই থাকা আটটি সর্বোচ্চ শৃঙ্গের প্রথম আরোহণকারী। এছাড়া মরোর বিভিন্ন অধিক উচ্চতাবিশিষ্ট পর্বতে আরোহণের অভিজ্ঞতা রয়েছে। ১৯৮৭ সালে কানাডা সরকার তাকে অর্ডার অফ কানাডা সম্মনে ভূষিত করে। পেশাগতভাবে মরো একজন আলোকচিত্রগ্রাহক।

সপ্তশৃঙ্গ আরোহণ 
 ম্যাকিন্‌লি পর্বত, উত্তর আমেরিকা [১৯৭৭] 
 অ্যাকনকাগুয়া পর্বত, দক্ষিণ আমেরিকা [১৯৮১]
 মাউন্ট এভারেস্ট, এশিয়া [১৯৮২]
 এলব্রুস পর্বত, ইউরোপ [১৯৮৩] 
 কিলিমাঞ্জারো, আফ্রিকা [১৯৮৩] 
 কসিয়াজকো পর্বত, অস্ট্রেলিয়া [১৯৮৩] (Bass list)
 ভিনসন ম্যাসিফ, অ্যান্টার্কটিকা [১৯৮৫]
 পুঞ্চাক জায়া, ওশেনিয়া [1986] (মেসনার লিস্ট).

তথ্যসূত্র

বহিঃসংযোগ
 Official site
 Canadian Encyclopedia 

১৯৫২-এ জন্ম
জীবিত ব্যক্তি
তাম্র যুগ

তাম্র যুগ (কপার যুগ), বা, ক্যালকোলিথিক যুগ (;  khalkós, "copper" and  líthos, "stone"), যা ইনিওলিথিক ('Eneolithic') বা Æneolithic (ল্যাটিন: aeneus, অর্থ: "ব্রোঞ্জ থেকে"), হচ্ছে তামার সাথে টিন যুক্ত করে কঠিন ব্রোঞ্জ গঠন করা যায় আবিষ্কার হওয়ার পূর্বে ব্রোঞ্জ যুগের একটি পর্যায়।

আরও দেখুন 
 আফ্রিকায় তাম্র যুগের metallurgy
 ইউরোপে তাম্র যুগের Metallurgy
 Synoptic table of the principal old world prehistoric cultures
 ত্রি-যুগ পদ্ধতি

টীকা

তথ্যসূত্র 
 .
 .
 .
 Hogan, C. Michael (2007) Los Silillos, The Megalithic Portal, ed. A. Burnham 
 
 Possehl, Gregory L. (1996). Mehrgarh in Oxford Companion to Archaeology, edited by Brian Fagan. Oxford University Press.

বহিঃসংযোগ 

 'Chalcolithic Era' ; Elizabeth F. Henrickson . Encyclopædia Iranica 1991 .

 
ঐতিহাসিক যুগ
এশা দেওল

এশা দেওল (জন্ম: ২ নভেম্বর ১৯৮১) একজন ভারতীয় চলচ্চিত্র অভিনেত্রী; যিনি মূলত বলিউড চলচ্চিত্রে অভিনয় করে থাকেন। তিনি ২০০২ সালের কোই মেরে দিল সে পুছে চলচ্চিত্রে অভিনয়ের মাধ্যমে চলচ্চিত্র শিল্পে আত্মপ্রকাশ করেন। এশা দেওল চলচ্চিত্র সমালোচকদের প্রশংসা কুড়ান এবং তাঁর অভিনয় জীবনে অনেকগুলি পুরস্কার অর্জন করতে সক্ষম হন।

ব্যক্তিগত জীবন 

এশা দেওল ১৯৮১ সালের ২ নভেম্বর তারিখে ভারতের মুম্বাই, মহারাষ্ট্র জন্মগ্রহণ করেন। তার পূর্ণ নাম হল এশা ধর্মেন্দ্র দেওল।  এশা নামটি উপনিষদ্‌ এবং সংস্কৃত ভাষার থেকে নেওয়া হয়েছে; যার অর্থ হল "ঐশ্বরিক দয়িত" বা স্বর্গীয় ভালবাসা। তিনি বলিউড অভিনেতা ধর্মেন্দ্র এবং হেমা মালিনী এর বড় মেয়ে। তাঁর অহনা দেওল নামে একটি ছোট বোন রয়েছে। তিনি অভিনেতা সানি দেওল ও ববি দেওল এর সম-বোন এবং অভিনেতা অভয় দেওল এর চাচাতো বোন।

এশা পাঞ্জাবি ও তামিল ভাষায় কথা বলতে পারেন। তিনি যখন তাঁর মা এবং বোনের সাথে কথা বলেন তখন তামিল ভাষা ব্যবহার করেন।

এশা দেওল ২০১২ সালের ১২ ফেব্রুয়ারি তার প্রেমিক ভারত তাখতানির (একজন ব্যবসায়ী) সাথে বিবাহের বাগদান সম্পন্ন করেন এবং ২০১২ সালের ২৯ জুন বিবাহ বন্ধনে আবদ্ধ হন।

অভিনয় জীৱন 
তিনি ২০০২ সালে বিনয় শুক্লার কোই মেরে দিল সে পুছে নামক চলচ্চিত্ৰে মুখ্য নায়িকার চরিত্ৰে অভিনয় করে চলচ্চিত্ৰ জগতে পদাৰ্পণ করেন। সেই চলচ্চিত্ৰে তাঁর সাথে সৈতে আফতাব শিবদাসানি, সঞ্জয় কাপুর, জয়া বচ্চন,অনুপম খেরসহ অনেকে অভিনয় করেছিলেন। চলচ্চিত্ৰটি ব্যবসায়িকভাবে অসফল ছিল। এই চলচ্চিত্ৰে তাঁর অভিনয় নিয়ে বিভিন্ন জন বিভিন্ন কথা বলেছিলেন। তারপরও তিনি এই চলচ্চিত্ৰের জন্য ৪৮তম ফিল্ম ফেয়ার অ্যাওয়ার্ডে শ্ৰেষ্ঠ নবাগত অভিনেত্ৰী হন ও অন্য অনেক পুরস্কার পান।

চলচ্চিত্রের তালিকা

টেলিভিশন

পুরস্কার এবং মনোনয়ন

আরও দেখুন 
 ভারতীয় চলচ্চিত্র অভিনেত্রীদের তালিকা

তথ্যসূত্র

বহিঃসংযোগ 

 
 
 

১৯৮১-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
পাঞ্জাবি ব্যক্তি
ভারতীয় শিখ
তামিল ব্যক্তি
ভারতীয় মহিলা শাস্ত্রীয় নৃত্যশিল্পী
হিন্দি চলচ্চিত্র অভিনেত্রী
তামিল চলচ্চিত্র অভিনেত্রী
মুম্বইয়ের অভিনেত্রী
মিঠিবাই কলেজের প্রাক্তন শিক্ষার্থী
ওড়িশি নৃত্যশিল্পী
২১শ শতাব্দীর ভারতীয় অভিনেত্রী
শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার বিজয়ী
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
স্টার স্ক্রীন পুরস্কার বিজয়ী
বলিউড মুভি পুরস্কার বিজয়ী
কন্নড় চলচ্চিত্র অভিনেত্রী
ভারতীয় ধ্রুপদী নৃত্যের অভিনয়শিল্পী
তেলুগু চলচ্চিত্র অভিনেত্রী
ভারতীয় তামিল ব্যক্তি
ভারতীয় ওয়েব ধারাবাহিক অভিনেত্রী
উরুক

উরুক (কিউনিফর্ম: ,URU UNUG; সুমেরুয়ীয়ান ভাষা: উনুগ (Unug); আক্কাডীয়ান ভাষা: উরুক (Uruk); আরামাইক/হিব্রু:  ; ,  ; , ) ছিলো প্রথমে সুমের সভ্যতার এবং পরে ব্যাবিলন সভ্যতার একটি প্রাচীন শহর, যা বর্তমান ফোরাত নদীর অববাহিকার পূর্ব দিকে শুকিয়ে যাওয়া প্রাচীন জল-বিভাজিকার পাশে এবং আধুনিক ইরাকের আল-মুতান্নার আস-সামাওয়া হতে ৩০ কিলোমিটার পূর্বে অবস্থিত।

টীকা

আরও দেখুন

তথ্যসূত্র

অধিক পঠন

বহিঃসংযোগ 
 Earliest evidence for large scale organized warfare in the Mesopotamian world (Hamoukar vs. Uruk?) 
 Uruk at CDLI wiki 
 Lament for Unug  
 Archaeological Expedition Mapping Ancient City Of Uruk in 2002 
 Digital images of tablets from Uruk - CDLI 

সুমেরীয় শহর
গিলগামেশের মহাকাব্য
প্রাচীন মেসোপটেমিয়া
ইরাকের প্রত্নতাত্ত্বিক স্থান
ইরাকের প্রাক্তন জনবহুল স্থান
প্রাক্তন রাজ্য
খ্রিস্টপূর্ব ৪র্থ সহস্রাব্দে প্রতিষ্ঠিত জনবহুল স্থান
চলচ্চিত্রে ভূগোলবিদগণ

চলচ্চিত্রে ভূগোলবিদ গণ (ইংরেজি: Geographers on Film) হচ্ছে একটি চলচ্চিত্র যা ১৯৭০ সালে থেকে গৃহীত বিভিন্ন বিশিষ্ট ভূগোলবিদদের ৩০০-এরও অধিক ধারাবাহিকের মাধ্যমে সংরক্ষিত চিত্র এবং সাক্ষাৎকার।

এই ধারাবাহিকটি একটি শিক্ষামূলক সম্পদ হিসেবে প্লিমাথ স্টেট ইউনিভার্সিটির ভূগোলবিদ মেনার্ড ওয়েস্টন ডো এবং তার স্ত্রী ন্যান্সি ফ্রিম্যান ডো কর্তৃক নির্মিত হয়। চলচ্চিত্রটির বিভিন্ন অংশ দ্য অ্যাসোসিয়েশন অফ আমেরিকান জিওগ্রাফার (এএজি)), দ্য ন্যাশনাল সায়েন্স ফাউন্ডেশন, প্লিমাথ স্টেট ইউনিভার্সিটি এবং দ্য ম্যারিওন অ্যান্ড জেস্পার হোয়াটিং ফাউন্ডেশনের সহায়তায় নির্মিত হয়।

সংগ্রহশালার ২৫ রত্ন
৩৫ মিনিট ব্যাপী ২৫টি সাক্ষাৎকারের স্বল্প দৈর্ঘ্যের চিত্রায়ন এএজি এবং ইউটিউবে পাওয়া যায়, যা সংগ্রহশালার ২৫ রত্ন নামে পরিচিত। এই চিত্রায়নে প্রদর্শনের ধারাবাহিকতার ক্রমানুসারে ভূগোলবিদদের তালিকাটি হচ্ছে:

কার্ল ও. সয়ার
জন বি. লেইগ্লি
জান ও. এম. ব্রুক
জে. স্পেন্সার
ফ্রেড বি. নাইফেন
ক্লাইড ফি. কোহান
রিচার্ড হার্টসর্নে
জেরেফ্রে জে. মার্টিন
প্রিস্টন ই. জেমস
এফ. ওয়েস্টার ম্যাকব্রাইড
ফ্রেড লুকারমান
মারভিন ডব্লিউ
মেলভিন জি. মার্কাস
হাইল্ডেগার্ড বিন্ডার জনসন
আর্থার এইচ. রবিনসন
ডেভিড জি. বাসিল
এডওয়ার্ড বি. এস্পেনহেড
উইলবার্ জিলিনস্কি
গিলবার্ট এফ. হোয়াইট
চুনসি ডি. হ্যারিস
এডওয়ার্ড এল উলম্যান
হোমার আসচম্যান
জ্যান গটম্যান
রিচার্ড জে. চোরলি
টমাস ওয়াল্টার ফ্রিম্যান

টীকা

বহিঃসংযোগ 
 Association of American Geographers website 
 "25 Archival Gems of the First 25 Years of Geographers on Film," YouTube.com

যুক্তরাষ্ট্রে সংরক্ষিত চলচ্চিত্র
আমেরিকান ভূগোলবিদ
লেখকদের সাম্পর্কিত জীবনিভিত্তিক চলচ্চিত্র
মৌখিক ইতিহস
সাক্ষাৎকার
এ্যাসোসিয়েশন অফ আমেরিকান জিওগ্রাফার

মার্কিন ভূগোলবিদ
বিজ্ঞান সম্পর্কে প্রামাণ্যচিত্র
প্রামাণ্যচিত্র ধারাবাহিক
২০১৫ স্কটল্যান্ড ক্রিকেট দলের আয়ারল্যান্ড সফর

স্কটল্যান্ড ক্রিকেট দল পূর্ব-নির্ধারিত সময়সূচী মোতাবেক ১৮ থেকে ২১ জুন, ২০১৫ তারিখ পর্যন্ত আয়ারল্যান্ড সফর করে। সফরে দলটি আয়ারল্যান্ড ক্রিকেট দলের বিপক্ষে টুয়েন্টি২০ আন্তর্জাতিকের সিরিজে চারটি খেলায় অংশগ্রহণ করে। স্কটল্যান্ড ২-০ ব্যবধানে সিরিজ জয় করে। বাদ-বাকী দুই খেলা বৃষ্টির কারণে পরিত্যক্ত ঘোষিত হয়। প্রকৃতপক্ষে তিন খেলার সিরিজ হিসেবে পরিকল্পনা নেয়া হলেও দ্বিতীয় খেলাটি কোন বল মাঠে গড়ানো বাদেই পরিত্যক্ত হওয়ায় অতিরিক্ত খেলার সিদ্ধান্ত নেয়া হয়।

এ সফরটি পরবর্তী মাসে আয়ারল্যান্ডে অনুষ্ঠিতব্য ২০১৫ সালের আইসিসি বিশ্ব টুয়েন্টি২০ বাছাইপর্বের প্রস্তুতিমূলক খেলার অংশ হিসেবে অনুষ্ঠিত হয়।

দলীয় সদস্য 

১৬ জুন আয়ারল্যান্ডের পল স্টার্লিং ও জন মুনিকে দলের বাইরে রাখা হয়। কাউন্টি ক্রিকেটে মিডলসেক্সের প্রয়োজনে স্টার্লিং ও পারিবারিক কারণে মুনি দল থেকে নাম প্রত্যাহার করেন। তাদের পরিবর্তে ডেভিড র‌্যাঙ্কিন ও জন অ্যান্ডারসনকে অন্তর্ভুক্ত করা হয়।

টি২০আই সিরিজ

১ম টি২০আই

২য় টি২০আই

৩য় টি২০আই

৪র্থ টি২০আই

তথ্যসূত্র

বহিঃসংযোগ 
 ইএসপিএন ক্রিকইনফোয় সিরিজের প্রধান পাতা

২০১৫-এ স্কটিশ ক্রিকেট
২০১৫-এ আইরিশ ক্রিকেট
২০১৫-এ আন্তর্জাতিক ক্রিকেট প্রতিযোগিতা
আয়ারল্যান্ডে আন্তর্জাতিক ক্রিকেট সফর